Ved klubbens unnfangelse var fotball en forholdsvis ny sport i Nord-Norge, så istedenfor trening og trenere i den tradisjonelle forstand var det heller snakk om en viss opplæring i begynnelsen. En lokal marinemann, Fritz Hegge, og svensken Jack Friberg hadde vært borti fotball før, og tok sammen med Sverre Isaksen ansvaret for trening av byens uerfarne fotballspillere.